**Tájékoztató**

a Budapest Ösztöndíj Programra pályázók és a Programban résztvevők adatainak kezeléséről

Adatainak védelme fontos számunkra, ezért ezúton szeretnénk Önt tájékoztatni – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban: *Rendelet*) alapján – a Rendelet által védelemben részesített személyes adatainak kezelésével kapcsolatos tudnivalókról.

1. **Adatkezelő neve, elérhetőségei**

Budapest Főváros Önkormányzata (a továbbiakban: Önkormányzat)

Budapest Főváros Főpolgármesteri Hivatal *Humánerőforrás-menedzsment Főosztály* (a továbbiakban: Hivatal)

Székhely: 1052 Budapest, Városház u. 9-11.

Levélcím: 1840 Budapest

E-mail: ugyfelszolgalat@budapest.hu

Telefon: +36 1 327-1000

Honlap: [www.budapest.hu](http://www.budapest.hu)

1. **Adatvédelmi tisztviselő elérhetőségei**

**dr. Kormány-Krivács Zita** Telefon: +36 1 999-9190 E-mail: adatvedelmitisztviselo@budapest.hu

1. **Az adatkezelésre vonatkozó jogszabályok**
2. *a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló*, 2016. április 27-i (EU) 2016/679 európai parlamenti és tanácsi rendelet,
3. *az információs önrendelkezési jogról és az információszabadságról szóló* 2011. évi CXII. törvény,
4. *a személyi jövedelemadóról szóló* 1995. évi CXVII. törvény,
5. *az államháztartásról szóló törvény végrehajtásáról szóló* 368/2011. (XII.31.) Korm.rendelet (a továbbiakban: *Ávr.*),
6. Budapest Főváros Közgyűlésének *a Budapest Ösztöndíj Programról szól*ó 44/2008. (IX.10.) önkormányzati rendelete,
7. *az önkormányzati hivatalok egységes irattári tervének kiadásáról szóló* 78/2012. (XII.28.) BM rendelet
8. **Az adatkezelés jogalapja**

A Budapest Ösztöndíj Programról szóló önkormányzati rendelet értelmében az ösztöndíjakat pályázati eljárás útján lehet elnyerni. Pályázni a budapest.hu honlapon közzétett pályázati felhívásban foglaltak szerint, pályázati adatlap kitöltésével, valamint az adatlap mellékleteinek csatolásával lehet. A pályázatok elbírálását követően az ösztöndíjat elnyerő pályázók oklevélben részesülnek. Az ösztöndíjas jogviszony a Fővárosi Önkormányzat és az ösztöndíjat elnyerő pályázó közti megállapodás megkötésével jön létre.

1. A pályázati adatlapon és annak mellékleteiben szereplő személyes adatok kezelése, a Rendelet II. fejezet 6. cikk (1) bekezdés e) pontjával összhangban, a Fővárosi Önkormányzat és a pályázó közti ösztöndíj-megállapodás megkötését megelőzően a pályázati eljárás lefolytatásához, az ösztöndíj odaítélésére vonatkozó döntések meghozatalához szükséges. Amennyiben az érintett adatait nem adja meg, pályázata az érdemi elbírálásból kizárásra kerül. Sikeres pályázat esetén a pályázathoz csatolt mellékletek eredetben történő **bemutatása** is szükséges.
2. A pályázó Budapest Főváros Önkormányzatánál kifogást nyújthat be, ha a pályázati eljárásra, az ösztöndíjak odaítélésére vonatkozó döntés meghozatalára, az ösztöndíj-megállapodás megkötésére, az ösztöndíj folyósítására vagy visszakövetelésére vonatkozó eljárás véleménye szerint jogsértő vagy a pályázati felhívással ellentétes. A kifogásban szereplő személyes adatok kezelése, a Rendelet II. fejezet 6. cikk (1) bekezdés e) pontjával összhangban, a pályázó által benyújtott kifogás kivizsgálásához, arra vonatkozó válasz megküldéséhez szükséges.
3. A nyertes pályázó adatait, a Rendelet II. fejezet 6. cikk (1) bekezdés e) pontjával összhangban, a Fővárosi Önkormányzat és a hallgató közti ösztöndíj-megállapodás megkötése és teljesítése érdekében kezeljük.
4. Az ösztöndíjat elnyert pályázók neve, a Rendelet II. fejezet 6. cikk (1) bekezdés e) pontjával összhangban, a közvélemény tájékoztatása céljából a Budapest Ösztöndíj Programról szóló önkormányzati rendelet alapján a helyben szokásos módon (a Fővárosi Közlönyben, illetve a www.budapest.hu oldalon) közzétételre kerül.
5. Az ösztöndíjat elnyert pályázók részére ünnepség keretében a főpolgármesteri vezetés oklevelet ad át, melyet követően az ösztöndíjasok neve, az ünnepségen készült képmása, illetve a felsőoktatási intézmény neve, valamint a kar/intézet és szak megnevezése, a Rendelet II. fejezet 6. cikk (1) bekezdés a) pontjával összhangban, az ösztöndíjat elnyert pályázók hozzájárulásával, az ösztöndíjasok elismerése, valamint a program széleskörű megismertetése céljából a [www.budapest.hu](http://www.budapest.hu) oldalon közzétételre kerül.
6. **A kezelt adatok köre, az adatkezelés célja**
7. pályázati szakasz

|  |  |
| --- | --- |
| **személyes adat** | **az adatkezelés célja** |
| **név** | a pályázó beazonosításhoz,nyertes pályázat esetén a Fővárosi Közlönyben és a [www.budapest.hu](http://www.budapest.hu) weboldalon történő közzétételhez,valamint az ösztöndíj elnyerését igazoló oklevél elkészítéséhez szükséges |
| **születési név** | a pályázó beazonosításhoz szükséges |
| **születési hely** | a pályázó beazonosításhoz szükséges |
| **születési idő** | a pályázó beazonosításhoz, pályázati feltétel meglétének azonosításához szükséges |
| **állampolgárság** | pályázati feltétel meglétének ellenőrzéséhez szükséges |
| **értesítési cím** | a pályázati eredményről történő kiértesítéshez szükséges |
| **telefonszám** | a Hivatal és a pályázó közti kapcsolattartást szolgálja |
| **e-mail-cím** | a Hivatal és a pályázó közti kapcsolattartást szolgálja |
| **felsőoktatási intézmény neve, kar/intézet megnevezése** | pályázati feltétel meglétének azonosításához,nyertes pályázat esetén a [www.budapest.hu](http://www.budapest.hu) weboldalon történő közzétételhez (hozzájárulása esetén),valamint az ösztöndíj elnyerését igazoló oklevél elkészítéséhez szükséges |
| **szak/szakirány** | pályázati feltétel meglétének azonosításához,illetve nyertes pályázat esetén a [www.budapest.hu](http://www.budapest.hu) weboldalon történő közzétételhez szükséges (hozzájárulása esetén) |
| **évfolyam** | pályázati feltétel meglétének azonosításához szükséges |
| **utolsó két lezárt félév súlyozott tanulmányi átlaga, az átlagról szóló igazolás adatai** | pályázati feltétel meglétének azonosításához szükséges |
| **nyelvismeret (nyelv, fok)** | pályázati feltétel meglétének azonosításához szükséges |
| **választott kutatási téma** | pályázati feltétel meglétének azonosításához szükséges |
| **fényképes önéletrajzban a pályázó által fentieken kívül megadott egyéb személyes adatok** | pályázat elbírálásához szükséges |
| **motivációs levélben a pályázó által a fentieken kívül megadott egyéb személyes adatok** | pályázati feltétel meglétének azonosításához, illetve a pályázat elbírálásához szükséges |
| **hallgatói jogviszony-igazolás adatai** | pályázati feltétel meglétének azonosításához szükséges |
| **nyelvvizsga-bizonyítvány adatai** | pályázati feltétel meglétének azonosításához szükséges |
| **nyilatkozat büntetlen előéletről és cselekvőképességről** | pályázati feltétel meglétének azonosításához szükséges |
| **nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról vagy hiányáról** | pályázati feltétel meglétének azonosításához szükséges |
| **pályázó képmása** | nyertes pályázat esetén az ösztöndíjas elismerése és a program széleskörű megismertetése céljából a [www.budapest.hu](http://www.budapest.hu) weboldalon történő közzétételhez szükséges (hozzájárulása esetén) |
| **pályázó aláírása** | pályázat hitelességének vizsgálatához szükséges |

1. döntést követő ösztöndíjas időszak

|  |  |
| --- | --- |
| **személyes adat** | **az adatkezelés célja** |
| **név** | ösztöndíj-megállapodás megkötéséhez, ösztöndíj folyósításához, illetve a mentor és a pályázó közti kapcsolatfelvételhez, kapcsolattartáshoz szükséges |
| **születési név** | ösztöndíj-megállapodás megkötéséhez, ösztöndíj folyósításához szükséges |
| **születési hely** | ösztöndíj-megállapodás megkötéséhez, ösztöndíj folyósításához szükséges |
| **születési idő** | ösztöndíj-megállapodás megkötéséhez, ösztöndíj folyósításához szükséges |
| **anyja születéskori neve** | ösztöndíj-megállapodás megkötéséhez, ösztöndíj folyósításához szükséges |
| **lakcím** | ösztöndíj-megállapodás megkötéséhez, ösztöndíj folyósításához szükséges |
| **adóazonosító jel** | ösztöndíj-megállapodás megkötéséhez, ösztöndíj folyósításához szükséges |
| **tajszám** | ösztöndíj-megállapodás megkötéséhez, ösztöndíj folyósításához szükséges |
| **bankszámlaszám** | ösztöndíj-megállapodás megkötéséhez, ösztöndíj folyósításához szükséges |
| **értesítési cím** | a Hivatal és a pályázó közti kapcsolattartást szolgálja |
| **telefonszám** | a Hivatal és a pályázó, illetve a mentor és a pályázó közti kapcsolattartást szolgálja |
| **e-mail-cím** | a Hivatal és a pályázó, illetve a mentor és a pályázó közti kapcsolattartást szolgálja |
| **ösztöndíjas aláírása** | ösztöndíj-megállapodás megkötéséhez szükséges |

1. kifogás benyújtása esetén

|  |  |
| --- | --- |
| **személyes adat** | **az adatkezelés célja** |
| **kifogást emelő neve, értesítési címe, kifogás indokaként közölt egyéb személyes adat** | a pályázó által benyújtott kifogás kivizsgálásához, arra vonatkozó válasz megküldéséhez szükséges |

1. mentor adatainak kezelése

|  |  |
| --- | --- |
| **személyes adat** | **az adatkezelés célja** |
| **fogadó szervezeti egység neve** | ösztöndíj-megállapodás megkötéséhez, a Hivatal és a mentor közti kapcsolattartáshoz, illetve az ösztöndíjas és a mentor összekapcsolásához szükséges |
| **mentor neve** | ösztöndíj-megállapodás megkötéséhez, a Hivatal és a mentor közti kapcsolattartáshoz, illetve az ösztöndíjas és a mentor összekapcsolásához szükséges |
| **mentor telefonszáma** | a Hivatal és a mentor közti kapcsolattartáshoz, illetve az ösztöndíjas és a mentor összekapcsolásához szükséges |
| **mentor e-mail-címe** | a Hivatal és a mentor közti kapcsolattartáshoz, illetve az ösztöndíjas és a mentor összekapcsolásához szükséges |
| **mentor aláírása** | az Önkormányzat és az ösztöndíjas közt létrejövő megállapodás aláírása és a program megvalósítását igazoló teljesítésigazolás érdekében szükséges |

1. **Adattovábbítás**

Az Ávr. rendelkezéseinek betartása érdekében a kincstári program alkalmazásával az ösztöndíj számfejtéséhez szükséges adatok továbbításra kerülnek a Magyar Államkincstár felé.

1. **Az adatkezelés időtartama**

A Hivatal a személyes adatokat *az önkormányzati hivatalok egységes irattári tervének kiadásáról szóló* 78/2012. (XII.28.) BM rendelet és belső szabályzatok szerinti időtartamig őrzi meg.

A pályázati anyagok – a sikeres pályázatok kivételével – megsemmisítésre kerülnek:

1. kifogás hiányában: a kifogásra nyitva álló 10 napos határidőt követően azonnal,
2. kifogás esetén: a jogorvoslati eljárás lezárását követő 30 napon belül.

Az ösztöndíjban részesülő pályázók anyaga 10 évig megőrzésre kerül.

Az ösztöndíjban részesülő pályázók neve a Fővárosi Közlönyben korlátlan ideig megtekinthető.

Az ösztöndíjban részesülő pályázók neve, az ünnepségen készült képmása, valamint azon felsőoktatási intézmény neve, illetve azon kar/intézet és szak, ahol a pályázó tanulmányait folytatja, a [www.budapest.hu](http://www.budapest.hu) oldalon szintén korlátlan ideig vagy az érintett adatkezeléshez adott hozzájárulásának – 4. d) pont – visszavonásáig megtekinthető.

1. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal előkészítő feladatokat ellátó munkatársai végzik. A tárolt adatokhoz hozzáférni kizárólag az arra kijelölt munkatársak, valamint az elbírálási eljárásban részt vevők jogosultak.

A Hivatal a személyes adatokat a székhelyén található szervereken és irattárban, valamint a Hivatal központi irattárában tárolja.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatait védjük, többek között a jogosulatlan hozzáférés ellen vagy azok jogosulatlan megváltoztatása ellen.

1. **Az érintett adatkezeléssel kapcsolatos jogai és jogorvoslati lehetőségei**

**Jogok:**

Az érintett kérelmezheti a Hivatalnál (az 1. pontban megjelölt elérhetőségeken):

1. tájékoztatását a személyes adatai kezeléséről,
2. személyes adatainak helyesbítését,
3. személyes adatai kezelésének korlátozását (meghatározott esetekben),
4. személyes adatai törlését (a jogszabályban elrendelt adatkezelések kivételével),
5. valamint tiltakozhat a személyes adatainak kezelése ellen.

**Az érintett a 4. e) pontban meghatározott adatkezeléshez adott hozzájárulását bármely időpontban visszavonhatja az 1. pontban megjelölt elérhetőségekre küldött kérelmével.** A hozzájárulás visszavonása nem érinti a visszavonás előtti adatkezelés jogszerűségét.

**Az érintett kérelmére Adatkezelő**

* **Tájékoztatást ad** arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak, az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, a Hivatal ezt rendelkezésre bocsátja. Az érintett által kért további másolatokért a Hivatal adminisztratív költségeken alapuló észszerű mértékű díjat számíthat fel.
* Adatkezelő az érintett kérésére indokolatlan késedelem nélkül **helyesbíti** az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

**Adatkezelő**

* a személyes adatot **törli,** ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, ha az érintett az adatkezeléshez adott hozzájárulását visszavonja és az adatkezelésnek más jogalapja nincs, vagy ha az érintett tiltakozik az adatkezelés ellen és nincs elsőbbséget élvező jogszerű ok az adatkezelésre. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.
* Az érintett kérésére **korlátozza** az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

**Az érintett**

Jogosult arra, hogy a saját helyzetével kapcsolatos okokból **tiltakozzon** személyes adatainak kezelése ellen. Ebben az esetben a személyes adatait nem kezelhetjük tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok helyesbítésére, törlésére, korlátozására vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított 1 hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet, továbbá mindazokat értesíti, akivel, illetve amellyel korábban a személyes adatot közölte, kivéve, ha ez lehetetlennek bizonyul vagy aránytalanul nagy erőfeszítést igényel. Az érintettet kérésére Adatkezelő e címzettekről tájékoztatja.

**Jogorvoslati lehetőségek:**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 2. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

* **Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

**Nemzeti Adatvédelmi és Információszabadság Hatóság**

1055 Budapest, Falk Miksa u. 9-11. Fax: +361 391-1410 e-mail: ugyfelszolgalat@naih.hu

* **Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint az adatkezelő a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

* **Kártérítéshez való jog, sérelemdíj**

Ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni. Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**Amennyiben további tájékoztatásra van szüksége, kérjük, írjon az** adatvedelmitisztviselo@budapest.hu **e-mail-címre.**

**Hatályos**: 2021. június 10-től